એક અઠવાડિયામાં આ બીજી ઘટના છે. ગત સપ્તાહે પણ સુરક્ષાકર્મીઓએ જલાલાબાદમાં વાહનો પર હુમલાનું કાવતરું ઘડી રહેલા આઇએસના બે આતંકવાદીઓને ઝડપી લીધા હતા. ૩૦ કિ.ગ્રા વિસ્ફોટકો સાથે ઝડપાયેલા અતાઉર રહેમાન અને કારી ઇસ્માઇલે જણાવ્યું હતું કે તેમને ભારતીય દૂતાવાસનાં વાહનોને નિશાન બનાવવા માટે રસ્તા પર સુરંગ બિછાવવાનું કામ સોંપવામાં આવ્યું હતું. તેમને વાણિજ્ય દૂતાવાસની નજીકથી ઝડપી લેવામાં આવ્યા હતા. અત્રે ઉલ્લેખનીય છે કે અફઘાનિસ્તાનમાં સંસદની નવી ઇમારતનું ઉદ્ઘાટન કરવા વડા પ્રધાન મોદી રપ ડિસેમ્બરે કાબુલ જનાર છે. તેઓ રશિયાથી પરત આવતી વખતે અફઘાનિસ્તાન જશે. કાબુલનો આ તેમનો પ્રથમ પ્રવાસ હશે.